בלאטה

בלאטה (בערבית: مخيم بلاطة) הוא מחנה פליטים פלסטינים הממוקם במבואותיה המזרחיים של העיר שכם, בשטחי הרשות הפלסטינית (שטח A). על פי נתוני אונר"אמתגוררים בו 23,600 פליטים פלסטינים, אף שהערכות אחרות אומדות את אוכלוסייתו בכ-30,000 ומעלה. מבחינת מספר תושביו, בלאטה הוא מחנה הפליטים הגדול ביותר בשטחי יהודה ושומרון. המחנה בנוי כריבוע שאורך צלעו כ-500 מטר, ומכאן שעשרות אלפי תושביו יושבים על שטח של כרבע קמ"ר (250 דונם). בכך מהווה בלאטה אחד ממקומות היישוב הצפופים ביותר בעולם. אף שצליל השם ערבי לכאורה ("סלע שטוח"), מקורו ככל הנראה בשיבוש שמו היווני של העץ דולב מזרחי (Platanus orientalis), ולכן מזהים אותו עם פְּלָטָנוֹס (פלטאנוס, פלאטנוס, פלטינוס), יישוב מהתקופה הביזנטית בארץ ישראל שנקרא ככל הנראה בעקבות העץ. לפי מסורת השומרונים גדל במקום זה עץ האלה הנזכר בקשר עם יעקב. המחנה הוקם על ידי אונר"א ב-1950, ונועד לאכלוס פליטים מאזור יפו. בתחילה התנגדו הפליטים להקמת מבני קבע במקום כדי שלא להנציח את השהייה במחנה ובשאיפה לשוב לבתיהם, ועל כן שוכנו באוהלים. ב-1956, משהתברר לפליטים כי קווי שביתת הנשק של 1949 הפכו לגבול קבוע ובלתי עביר, ניאותו לשיפור בתנאי מחייתם בדמות הקמת מבני בטון בסיסיים במקום. המבנים הוקמו על חלקות הקרקע הקטנטנות שהוקצו מלכתחילה לאוהלים משפחתיים, ועל כן נבנו בצפיפות רבה. לאחר 1967, היה המחנה למעוז של פעילות טרור פלסטיני. בשנת 1967 נמנו במחנה כ-10,000 תושבים. כבר ב-1968 נשפטו כמה מתושביו לתקופות מאסר שונות, והוטל עליו עוצר באופן קבוע. בשנת 1970 פוצץ צה"ל את ביתו של מנהל המחנה שנחשד ב"פעילות חבלנית". לאורך השנים, וביתר שאת במהלך האינתיפאדה הראשונה והשנייה, רבו בו התנגשויות אלימות בין פעילי הארגונים הפלסטיניים לבין כוחות צה"ל והשב"כ. בראשית האינתיפאדה השנייה נחשב המחנה לבסיס כח חזק שכיבושו יהיה קשה ויכלול נפגעים רבים, אך בפברואר 2002, במבצע מסע בצבעים, הצליח אביב כוכבי - מפקד חטיבת הצנחנים דאז ולימים הרמטכ"ל ה-22 - להשתלט על המחנה ולפגוע במחבלים רבים כמעט ללא נפגעים לצה"ל, בטקטיקה חדשנית שכללה כניסות מכיוונים שונים למחנה ומעבר דרך קירות בתים, אותה כינה "גאומטריה הפוכה". הצלחה זו העלתה את הביטחון בקרב מפקדי צה"ל והדרג המדיני בדבר יכולתו של צה"ל להשתלט על השטחים הבנויים שבשליטת הרשות הפלסטינית, דבר שבא לידי ביטוי מעט מאוחר יותר במבצע חומת מגן. את המחנה מנהלת "הוועדה העממית של מחנה בלאטה", המסונפת למחלקת הפליטים של הרשות הפלסטינית שהוקמה בשנת 1995. המחנה מקבל שירותי אספקת מים וחשמל מעיריית שכם הסמוכה. אונר"א מפעילה בו בית ספר ובו כ-4,000 תלמידים. בדומה למחנות פליטים פלסטיניים אחרים, רמת השירותים והתשתיות בבלאטה ירודה, והמחנה סובל מעוני, הזנחה וצפיפות, עם כ-50% אבטלה. ערך מורחב – מרכז שבאב בלאטה קבוצת הכדורגל של מחנה בלאטה, "מרכז שבאב בלאטה", זכתה בגביע פלסטין בעונת 19–2018, וייצגה את הרשות הפלסטינית בתחרויות אזוריות ובינלאומיות. בלאטה אל-בלד פרופיל מחנה הפליטים בלאטה, באתר אונר"א (באנגלית) אבינועם הר-יוסף, מחנה בלאטה: הצבא הפרטי של ה"שביבה", "מעריב" 18 בדצמבר 1987, באתר עיתונות יהודית היסטורית ניר ברעם, מחנה הפליטים בלאטה | לפעמים לא יודעים הכל, באתר הארץ, 28 במאי 2015 רמי יונס, "במחנה הפליטים בלאטה אין ילד שלא סובל מבעיה נפשית", באתר "שיחה מקומית", 29 בינואר 2019 פרופיל מחנה הפליטים בלאטה, באתר אונר"א (באנגלית) ברצועת עזה, בלבנון ובירדן קיימים מחנות פליטים גדולים יותר משמעותית, המאכלסים 100,000 ויותר עמנואל הראובני, לקסיקון ארץ ישראל, משרד החינוך ומטח, 2010 נעצרו במחנה פליטים בתשד לחלוקת כרוזים, למרחב, 27 בפברואר 1969 יואל דר, סיור במחנות הפליטים, דבר, 21 ביולי 1967 5 שנות מאסר לחבר מחתרת משכם, על המשמר, 27 בספטמבר 1968 מאסר שמונה שנים לחבר ארגון השחרור הפלשתינאי, הצופה, 30 באפריל 1968 הוטל עוצר כללי על שכם וגינין , הצופה, 25 באוקטובר 1968 הוסר העוצר ממחנה הפליטים בשכם, על המשמר, 8 בנובמבר 1968 נהרס ביתו של מנהל מחנה הפליטים בבלאטה, דבר, 10 בפברואר 1970 Hollow Land: Israel's Architecture of Occupation, Verso ד"ר אורי מילשטיין, ‏תחקיר: כך הצליח צה"ל למנוע מעורבות איראנית בשטחים באינתיפאדה השנייה, באתר מעריב אונליין, 26 במרץ 2016 ניר ברעם, הארץ שמעבר להרים , רעננה, הוצאת עם עובד, 2016, עמוד: 17 עדי חנוך, קופצים לשכנים, באתר דאבל פס, 10 באוגוסט 2011